**Elnökségi ülés**

**ELTE Pedagógiai és Pszichológiai Kar Hallgatói Önkormányzat**

**Jegyzőkönyv**

**2022. február 24. (18:34-20:00)**

**Helyszín: KAZY**

**Jelenlévők:**

1. **Diczkó Dalma Elnök**
2. **Szőke Júlia Alelnök**
3. **Horváth Szonja Gazdasági Bizottság elnöke**
4. **Fejes Zsófia Diákjóléti Bizottság elnöke**
5. **Zsolnai Dorottya Kommunikációs Bizottság elnöke**
6. **Tóth Cintia Tanulmányi Bizottság elnöke**
7. **Bölcskei Dalma Külügyi Bizottság elnöke**
8. **Fekete Anna Rendezvényszervező Bizottság elnöke**
9. **Gál Anna Perspektíva főszerkesztő**
10. **Téglási Berta Ellenőrző Bizottsági elnök**

Az ELTE PPK HÖK Elnökségi ülése 8 mandátummal határozatképes.

Diczkó Dalma javaslatára az ülés jegyzőkönyvvezetője Téglási Berta.

A javaslatot az Elnökség 8 igen, 0 nem és 0 tartózkodó szavazattal egyhangúlag elfogadta.

**Az előzetesen kiküldött napirendi pontok a következők:**

1. **A félév tervezése Dékán Asszonnyal való egyeztetése**
2. **Beszámoló a zánkai táborhelyszínről**
3. **Aktualitások és beszámolók**
4. **Egyebek**

Az Elnökség 8 igen, 0 nem és 0 tartózkodással egyhangúlag elfogadta a meghívóban rögzített napirendi pontokat.

**1. A félév tervezése Dékán Asszonnyal való egyeztetése**

Diczkó Dalma bejelenti, hogy a félév offline, élő oktatásban folytatódhat, emellett a PPK-s rendezvényeink is megrendezésre kerülhetnek. A gólyabálról egyelőre eltolódott a fókusz, a várható időpontja április, vagy május környékére tehető.

**2. Beszámoló a zánkai táborhelyszínről**

Diczkó Dalma azzal folytatja az ülést, hogy megosztja az Elnökséggel a zánkai tábor bejárásának élményét. Tóth Cintia és Fekete Anna tartottak vele ezen a terepszemlén és sikerült is kiválasztaniuk a potenciális helyet. Két darab házból áll, amik képesek lesznek az egész PPK-s stáb és a PPK-s gólyák elszállásolására is. Az étkeztetés szempontjából fontos kiemelni, hogy egyszerre ezer embert tud befogadni az ebédlő, emellett külön vegán opciót nem tudnak kivitelezni, ezért a vegetáriánus opciót vegán formában fogják tálalni.

18:43-kor Tóth Cintia megérkezik az ülésre.

Ezeken kívül Diczkó Dalma megosztja, hogy a táborban számunkra elkülönített bárpult és színházterem, is a rendelkezésünkre fog állni. Márciusban újra tervben van egy zánkai bejárás, aminek a keretén belül több koordinátort és szervezőt is levisznek körbevezetni. A beléptetés még kérdéses, hogy hogyan fog megtörténni.

**3. Aktualitások és beszámolók**

Gál Anna bejelenti, hogy január 21-én és 22-én Martzy Rékával, az ELTE Online főszerkesztővel volt találkozója, amiken a közös rendezvényekről tárgyaltak. Tervben van egy Újságíró fesztivál, amibe az összes olyan kart bevonnák, akik saját újsággal rendelkeznek.

Ezzel kapcsolatban vetődött fel egy olyan ötlet, hogy a fotósoknak egy saját kiállítást lehetne tartani a Manyiban, ahol mindenki a saját anyagait kiállíthatná a nagyközönség számára.

Tóth Cintia bejelenti, hogy február 14-16-, és 17-én lezajlottak az utolsó delegált képzések, a záróvizsgájuk és az avatás is. Ennek eredményeképp a Delegált Kör 14 taggal bővült. Ezen kívül a Kari Kommunikációs Iroda is szóba jött Szilágyi Zsuzsa vezetésével.

Zsolnai Dorottya megosztja az Elnökséggel, hogy a közösségi oldalakon február 19-én és 21-én megjelentették a Merengő Podcast promóját. Ezenfelül február 21-én meghirdették a Camp America-t és a Kárpát-medencei Egyetemek Kupáját is.

Fekete Anna bejelenti, hogy a tegnapi nap folyamán részt vett egy Animátor Körrel kapcsolatos Veterán megbeszélésen, ahol fény derült arra, hogy összesen 28 veteránt fognak felavatni idén.

Zsolnai Dorottya még megosztja azt, hogy megkereste őt Lázár András, a Külügyi Bizottság tagja egy közvetett kéréssel, miszerint a Pszichológiai Intézeti Tanács szükségességét érzi egy saját közösségi média oldalnak, aminek vezetésére ők a PPK HÖK tagjait szánják.

**4. Egyebek**

Tóth Cintia továbbá bejelenti, hogy Harangozó Pálmát hivatalosan felkérték Tanulmányi Bizottsági elnöki pozícióra. Visszajelzésére még várunk.

Nem érkezett több bejelentés, így Diczkó Dalma az ülést 20:00 perckor lezárja.

Budapest, 2022. február 24.

Diczkó Dalma Téglási Berta

elnök elnök

ELTE PPK HÖK Ellenőrző Bizottság

ELTE PPK HÖK